د میدان وردګو ولایت دایمیر داد او جغتو ولسوالۍ کې د ۱۰۰۰ سېلاب ځپلو کورنیو سروې پای ته ورسېده! تېره ورځ شنبه د روان ۱۴۴۵ سپوږمیز کال د محرم الحرام میاشتې ۱۹مه نېټه د یاد ولایت اړوند دایمیر داد او جغتو ولسوالۍ کې د افغانی سرې میاشتې ټولنې میدان وردګ ولایتی څانګې رییس ښاغلی! مولوی عبدالقدوس(عمر) تر څارنې لاندې د زون او نمایندګۍ د سروې ګډ ټیمونو لخوا د ۱۰۰۰ هغه سېلاب ځپلو کورنیو سروې پای ته ورسېده، چې تېرو سېلابونو ورته سخت مالی زیانونه اړولی او په زیاته پیمانه زراعتی ځمکې، باغونه، کورونه، سرکونه او پُل چکونه یې تخریب کړی وو، چې ان شاالله زر تر زره به ورباندې خوراکی توکی ووېشل شی. یادونه: تېره ورځ د مخابراتی ستونزې له کبله و نه توانېدو تر څو راپور شریک کړو.